Cycnotrachelus

***Cycnotrachelus*** er en slekt av biller som tilhører gruppen snutebiller (Curculionoidea), selv om mange av artene ikke har påfallende lang snute.

## Utseende
Små til middelsstore biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte kraftig forlenget (lang hals). Snuten er derimot ofte ganske kort. De er vanligvis glatte og blanke. På farge er de rødbrune til brunsvarte. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. **Hodet** er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. **Brystskjoldet** (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. **Dekkvingene** er korte og brede, parallellsidige, med markerte punktrekker. **Beina** er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. **Larvene** er korte og tykke, C-formede, med spredte hår, uten bein, men med en markert hodekapsel.

## Levevis
Slekten hadde trolig et levevis som moderne arter i gruppen. Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[bladrullere]], [[Attelabidae]]** Billberg, 1820
****** Underfamilien Apoderinae Jekel, 1860
******* Stammen **[[Trachelophorini]]** Voss, 1926
******** Slekten ***Cycnotrachelus*** Jekel, 1860
### Liste over artene

* *[[Cycnotrachelus anser]]* Dalla Torre & Voss 1930
* *[[Cycnotrachelus birmanica]]* Voss 1929
* *[[Cycnotrachelus buonluoensis]]* Legalov 2007
* *[[Cycnotrachelus camphoricola]]* Voss 1924
* *[[Cycnotrachelus coloratus]]* Voss 1929
* *[[Cycnotrachelus cyanopterus]]* Voss 1929
* *[[Cycnotrachelus diversenotatus]]* Pic 1932
* *[[Cycnotrachelus flavoguttatus]]* Voss 1929
* *[[Cycnotrachelus flavonotatus]]* Voss 1935
* *[[Cycnotrachelus flavotuberosus]]* Voss 1929
* *[[Cycnotrachelus formosanus]]* Voss 1929
* *[[Cycnotrachelus fukienensis]]* Voss 1949
* *[[Cycnotrachelus olor]]* Dalla Torre & Voss 1930
* *[[Cycnotrachelus parvulus]]* Voss 1928
* *[[Cycnotrachelus roelofsi]]* Voss 1929
* *[[Cycnotrachelus satelles]]* Voss 1929
* *[[Cycnotrachelus sejunctus]]* Voss 1929
* *[[Cycnotrachelus subcoeruleus]]* Voss 1929
* *[[Cycnotrachelus ussuriensis]]* Ter-Minassian 1950
* *[[Cycnotrachelus usuriensis]]* Voss 1931

## Referanser




## Eksterne lenker
* 
* Fotogalleri over Attelabidae, ved A.A. Legalov